《次临封八景韵 其七 景星夜月》
明代·叶高

长松风动疏枝月，偏向瞿昙旧处明。圆与六宗法钵肖，莹悬一处水晶清。

禅门不记僧敲古，玉宇同辉客思平。分付山灵留兔魄，常陪猿鹤护山城。

作者简介：叶高，字子升。封川（今广东封开县）人。明神宗万历三十九年（一六一一）贡生。官吴川县训导，升广西武缘县教谕。事见明方尚祖修、清胡璿续修康熙《封川县志》卷一七。